Na podlagi 55. člena Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF in 14/15 - ZUUJFO), 10., 10. a in 10. b člena Zakona o financiranju občin (Uradni list RS, št. 123/06, 101/07 - odl. US, 57/08, 94/10 - ZIU, 36/11, 40/12 - ZUJF, 104/12 - ZIPRS1314, 101/13 - ZIPRS1415, 14/15 - ZIPRS1415-D, 14/15 - ZUUJFO in 96/15), 85. člena Zakona o javnih financah (Uradni list RS, št. 11/11 - uradno prečiščeno besedilo, 14/13 - popr., 110/11 - ZDIU12, 46/13 - ZIPRS1314-A, 101/13, 101/13 - ZIPRS1415, 38/14 - ZIPRS1415-A, 14/15 - ZIPRS1415-D, 55/15 - ZFisP in 96/15), 56. členom Zakona o izvrševanju proračunov Republike Slovenije za leti 2016 in 2017 (Uradni list RS, št. 96/15), Pravilnika o postopkih zadolževanja občin (Uradni list RS, št. 108/08, 49/10 in 55/15), Odloka o rebalansu proračuna Občine Sveta Trojica v Slovenskih goricah za leto 2016 in 16. člena Statuta Občine Sveta Trojica v Slovenskih goricah (MUV, št. 22/10 in 12/14) je Občinski svet Občine Sveta Trojica v Slovenskih goricah na \_\_\_\_\_\_\_ seji, dne \_\_\_\_\_\_\_\_\_\_, sprejel

**SKLEP**

**O SOGLASJU K DOLGOROČNI ZADOLŽITVI OBČINSKEGA PRORAČUNA OBČINE SVETA TROJICA V SLOVENSKIH GORICAH ZA LETO 2016 IN 2017**

1. **člen**

Občinski svet Občine Sveta Trojica v Slovenskih goricah soglaša k zadolžitvi Občine Sveta Trojica v Slovenskih goricah v letu 2016 in 2017 v skladu z 56. členom Zakona o izvrševanju proračunov Republike Slovenije za leti 2016 in 2017, in sicer za projekt ***»Modernizacija JP 703-752 Brengova-Zibote (»železnica«)«***, izkazan na postavki 411323, katerega je v načrtu razvojnih programov, potrdil Občinski svet, ob sprejemu Odloka o rebalansu proračunu Občine Sveta Trojica v Slovenskih goricah za leto 2016.

1. **člen**

Občinski svet Občine Sveta Trojica v Slovenskih goricah soglaša z zadolževanjem v višini **50.427,00 EUR** v letu 2016 in **50.427,00 EUR** v letu 2017.

1. **člen**

Občina Sveta Trojica v Slovenskih goricah najame v letu 2016 in 2017 dolgoročni kredit pri državnem proračunu.

1. **člen**

Pogodbo o zadolževanju sklene župan. V skladu s šestim odstavkom 10. a člena ZFO-1 za takšno zadolžitev občine ni potrebno soglasje ministrstva, pristojnega za finance.

1. **člen**

Sredstva za odplačilo glavnice se zagotavljajo v vsakoletnem proračunu Občine Sveta Trojica v Slovenskih goricah. Zadolžitev pri državnem proračuna se ne všteva v največji obseg možnega zadolževanja občine iz 10. b člena Zakona o financiranju občin (Uradni list RS, št. 123/06, 101/07 - odl. US, 57/08, 94/10 - ZIU, 36/11, 40/12 - ZUJF, 104/12 - ZIPRS1314, 101/13 - ZIPRS1415, 14/15 - ZIPRS1415-D, 14/15 - ZUUJFO in 96/15).

1. **člen**

Ta sklep začne veljati s sprejemom na Občinskem svetu, uporabljati pa se začne po veljavnosti Odloka o rebalansu proračuna Občine Sveta Trojica v Slovenskih goricah za leto 2016.

Številka: 410-2/2016

Datum: \_\_\_\_\_\_\_\_

|  |  |
| --- | --- |
|  | **Župan**  Občine Sveta Trojica v Slovenskih goricah  **Darko FRAS**, *univ.dipl.prav.* |

**OBRAZLOŽITEV**

Zakon o izvrševanju proračunov Republike Slovenije za leti 2016 in 2017 v 56. členu določa, da ne glede na drugi odstavek 21. člena ZFO-1 se v letu 2016 in 2017 sredstva za sofinanciranje investicij v lokalno javno infrastrukturo in investicij posebnega pomena za zadovoljevanje skupnih potreb in interesov prebivalcev občine, ki so uvrščene v načrte razvojnih programov občinskih proračunov, zagotavljajo v višini 5 % skupne primerne porabe občin, pri čemer se 2 % sredstev zagotavljata v obliki transfera iz državnega proračuna, 3 % sredstev pa v obliki odobritve dodatnega zadolževanja občin v proračunu države.

Zadolžitev iz prejšnjega odstavka se ne všteva v največji možni obseg zadolževanja občin iz drugega odstavka 10.b člena ZFO-1. Za to zadolžitev ni treba pridobiti soglasja ministrstva po šestem odstavku 10.a člena ZFO-1.

Občinskemu svetu Občine Sveta Trojica v Slovenskih goricah predlagamo, da sprejme Sklep o soglasju k dolgoročni zadolžitvi občinskega proračuna Občine Sveta Trojica v Slovenskih goricah za leto 2016 in 2017, in sicer za projekt *»Modernizacija JP 703-752 Brengova-Zibote (»železnica«)«*, izkazan na postavki 411323, v višini 50.427,00 EUR v letu 2016 in 50.427,00 EUR v letu 2017, kot je predlagan.

|  |
| --- |
|  |